Tula oblast

Tula oblast (russisk: Ту́льская о́бласть, Tulskaya oblast) er et føderasjonssubjekt i Russland (en oblast). Det administrative senteret er byen Tula, og arealet er på 25 700 km². Oblasten har et innbyggertall på 1 675 758 (folketelling 2002).

Geografi 
Tula oblast grenser til Moskva oblast (N), Rjazan oblast (Ø), Lipetsk oblast (SØ), Orjol oblast (S), og Kaluga oblast (V).

Større elver i Tula oblast er Don, Oka og Upa.

Klima 
Tula oblast har et moderat kontinentalt klima.
 Gjennomsnittlig temperatur i januar: -5.7°С 
 Gjennomsnittlig temperatur i juni: +19.1°С
 Gjennomsnittlig årlig nedbør: 470-575 mm

Demografi 
I henhold til folketellingen i 2002 utgjorde etniske russere 95% (1 595 564 innb.) av befolkningen. Andre fremtredende nasjonaliteter i regionen er ukrainere med 1,3%(22 260 innb.) og tatarer med 0,5% (8 968 innb.). Resten av befolkningen identifiserte seg med 120 forskjellige etniske grupper som hver hadde mindre enn 0,5% av befolkningen.

Referanser

Eksterne lenker 
 

 
Stater og territorier etablert i 1937
1937 i Russland
1937 i Sovjetunionen